Julian Alaphilippe

| Julian Alaphilippe |
| --- | --- |
 Julian Alaphilippe.
Henkilötiedot
Syntynyt: 11. kesäkuuta 1992 (ikä 32)
Kansalaisuus:   Ranska
Pyöräilijä
Pituus:  173 cm
Paino:  62 kg
Joukkue:  Tudor Pro Cycling Team
Laji:  maantie
Rooli:  ajaja
Ura
Amatöörijoukkue(et)
2012:  Armée de Terre
Ammattilaisjoukkue(et)
2013 2014 2015−2018  2019−2021 2022 2023–2024 2025–:  Etixx-IHNed Omega Pharma-Quick Step Etixx-Quick Step / Quick-Step Floors Deceuninck–Quick-Step Quick-Step Alpha Vinyl Team Soudal-Quick Step Tudor Pro Cycling Team
Suurimmat voitot
 Maantieajon maailmanmestaruus 2020, 2021 Milano – San Remo 2019 La Flèche Wallonne 2018, 2019, 2021 Clásica de San Sebastián 2018 Strade Bianche 2019 Kalifornian ympäriajo 2016 Ranskan ympäriajo, mäkikirikilpailu 2018, 6 etappia Espanjan ympäriajo, etappi Italian ympäriajo, etappi 
 Tiedot päivitetty: 5. tammikuuta 2025 
Aiheesta muualla
www.julianalaphilippe.fr
  [ Muokkaa Wikidatassa ]   
| Mitalit> Maa:   Ranska.Miesten pyöräily.Maantiepyöräilyn MM-kilpailut  | Mitalit> Maa:   Ranska.Miesten pyöräily.Maantiepyöräilyn MM-kilpailut  | Mitalit> Maa:   Ranska.Miesten pyöräily.Maantiepyöräilyn MM-kilpailut  | Maa:   Ranska> Miesten pyöräily. |
| --- | --- | --- | --- |
|  Kultaa | Imola 2020 | maantieajo |  |
|  Kultaa | Flanderi 2021 | maantieajo |  |
| Maantiepyöräilyn EM-kilpailut  | Maantiepyöräilyn EM-kilpailut  | Maantiepyöräilyn EM-kilpailut  |  |
|  Hopeaa | Plumelec 2016 | maantieajo |  |
Julian Alaphilippe (s. 11. kesäkuuta 1992 Saint-Amand-Montrond) on ranskalainen maantiepyöräilijä. Hän aloitti ammattilaisuransa Etixx-IHNed-joukkueessa 2013. Hän siirtyi Omega Pharma-Quick Step -talliin 2014, ja edusti samaa joukkuetta, nimeltään sittemmin Soudal-Quick Step, vuoteen 2024 saakka. Kaudesta 2025 alkaen hän ajaa Tudor Pro Cycling Teamissa. Hän on maantieajon kaksinkertainen maailmanmestari ja useiden yksipäiväisten klassikkokilpailujen voittaja.
Alaphilippe on kilpaillut myös cyclocrossissa saavuttaen junioreiden MM-hopeaa 2010. Hän
sijoittui 2015 Alejandro Valverden jälkeen toiseksi sekä La Flèche Wallonne -klassikossa  että Liège–Bastogne–Liègessä. Hän oli Valverden jälkeen toinen myös La Flèche Wallonnessa 2016. Hän voitti Kalifornian ympäriajon 2016 kokonaiskilpailun 21 sekunnin erolla Rohan Dennisiin. Hän saavutti samana vuonna maantieajon EM-hopeaa. Hän voitti kahdeksannen etapin Espanjan ympäriajossa 2017. Saman syksyn Lombardian ympäriajossa hän sijoittui toiseksi 28 sekuntia Vincenzo Nibalille hävinneenä.
Alaphilippe voitti La Flèche Wallonnen 2018 kukistettuaan Alejandro Valverden neljällä sekunnilla. Hän voitti mäkikirikilpailun sekä kymmenennen ja 16:nnen etapin Ranskan ympäriajossa 2018. Viikkoa myöhemmin hän voitti Clásica de San Sebastiánin tasa-ajalla ennen Bauke Mollemaa.
Alaphilippe voitti Strade Bianchen 2019 kahden sekunnin erolla Jakob Fuglsangiin. Hän voitti samana vuonna Milano – San Remo -monumentin oltuaan yhdentoista miehen loppukirissä nopein ennen Oliver Naesenia ja Michal Kwiatkowskia. Hän voitti 2019 myös La Flèche Wallonnen niukasti ennen Jakob Fuglsangia. Ranskan ympäriajossa hän voitti kolmannen etapin ja johti kokonaiskilpailua etappien 3−5 jälkeen. Hän siirtyi kilpailun johtoon uudelleen kahdeksannen etapin jälkeen. Hän vankisti johtoaan voitettuaan 13. etapin aika-ajon ja oltuaan toinen Col du Tourmalet'lle päättyneellä 14. etapilla. Hän menetti kokonaiskilpailun johtonsa 19. etapin jälkeen ja sijoittui lopulta viidenneksi.
Alaphilippe voitti vuoden 2020 Ranskan ympäriajon toisen etapin ja johti kokonaiskilpailua sen jälkeen kolmen etapin ajan. Hän voitti samana vuonna maantieajon maailmanmestaruuden 24 sekunnin erolla Wout van Aertiin. Hän voitti 2021 La Flèche Wallonnen  ohitettuaan viimeisen sadan metrin aikana Primož Rogličin. Hän voitti samana vuonna Ranskan ympäriajon avausetapin, mutta menetti kokonaiskilpailun johtonsa jo seuraavan etapin jälkeen. Flanderin MM-kilpailuissa hän puolusti menestyksekkäästi maantieajon mestaruuttaan voittamalla kilpailun 32 sekunnin erolla Dylan van Baarleen.